Αμερικάνικη Ένωση Βιβλιοθηκών

Η Αμερικάνικη Ένωση Βιβλιοθηκών (αγγλ. American Library Association - ALA) ιδρύθηκε τον Οκτώβριο του 1876 στο Σικάγο και αποτελεί την παλαιότερη ένωση βιβλιοθηκών σε παγκόσμιο επίπεδο. Η ALA ιδρύθηκε από τους Melvil Dewey, C. A. Cutter, Thomas W. Bicknell, Samuel S. Green, James L. Whitney, Justin Winsor και Fred B. Perkins. Διοικείται από ένα Συμβούλιο (Council) 186 μελών, την Εκτελεστική Επιτροπή (Executive Board), τα οποία εκλέγουν τα μέλη, καθώς και από 8 μέλη εκλεγμένα από το Συμβούλιο.

 Σκοπός της ALA είναι η προώθηση και ανάπτυξη των υπηρεσιών των βιβλιοθηκών και της Βιβλιοθηκονομίας γενικότερα, επιδιώκοντας καθολική πρόσβαση στην πληροφόρηση. Σύμφωνα με την επίσημη ιστοσελίδα της, η ALΑ επιδιώκει να παρέχει καθοδήγηση για την ανάπτυξη, την προώθηση και τη βελτίωση των υπηρεσιών των βιβλιοθηκών και της πληροφόρησης Και του επαγγέλματος της Βιβλιοθηκονομίας προκειμένου να διευκολύνει τη μάθηση και να διασφαλίσει την καθολική πρόσβαση στην πληροφόρηση. Μέλη της ALA μπορούν να γίνουν βιβλιοθήκες, βιβλιοθηκονόμοι και οργανισμοί, οι οποίοι με τη δράση τους υποστηρίζουν το έργο της Βιβλιοθηκονομίας. Τα μέλη της ALA προέρχονται από βιβλιοθήκες κάθε είδους των Ηνωμένων Πολιτειών Αμερικής, του Καναδά και άλλων 115 χωρών και ο συνολικός αριθμός τους ξεπερνά τις 60.000. Τα μέλη διακρίνονται σε Εταιρικά μέλη (Corporate Membership), Οργανισμοί (Organizational Membership), Μεμονωμένα άτομα ως μέλη (Personal Membership). Εκτός από τις βασικές κατηγορίες μελών της ALA, διατίθενται και τρεις ειδικές κατηγορίες, μέσα από τις οποίες αναγνωρίζεται η αφοσίωση συγκεκριμένων μελών στην προώθηση του έργου της: Επίτιμα Μέλη (Honorary membership): η συγκεκριμένη ιδιότητα μέλους αποδίδεται από την ALA σε μέλη για την αξιοσημείωτη υποστήριξη του έργου της. Δια Βίου Μέλη (Life membership): τα μέλη που εντάσσονται στην κατηγορία αυτή δεσμεύονται μέσω πληρωμής. Συνταξιούχοι (Continuing membership): συνταξιοδοτημένα μέλη τα οποία έχουν συμπληρώσει ή και ξεπεράσει τα 25 χρόνια συνεχούς συμμετοχής στηρίζοντας την Ένωση και τους στόχους της. Η ALA δραστηριοποιείται σε πολλούς τομείς, επιδιώκοντας να συμβάλλει ενεργά στην προώθηση και την ενίσχυση του επαγγέλματος της Βιβλιοθηκονομίας. Οι βασικοί τομείς δράσης της είναι: Υπεράσπιση των βιβλιοθηκών και του επαγγέλματος (Advocacy for Libraries and the Profession) Ποικιλία (Diversity) Εκπαίδευση και Δια Βίου μάθηση (Education and Lifelong Learning) Ισότιμη πρόσβαση στις υπηρεσίες πληροφόρησης και τις υπηρεσίες των βιβλιοθηκών (Equitable Access to Information and Library Services) Παιδεία (Literacy) Πνευματική ελευθερία (Intellectual Freedom) Αριστεία στην οργάνωση (Organizational Excellence) Μεταμόρφωση των βιβλιοθηκών (Transforming Libraries)Η εύρυθμη λειτουργία του οργανισμού επιτυγχάνεται μέσω της σύστασης Επιτροπών (Committees) και Τμημάτων (Sections), τα οποία υποστηρίζουν το έργο της ALA. Επιπλέον, έξι φορές το χρόνο εκδίδει το περιοδικό «American Libraries» , με τέσσερα τριμηνιαία ψηφιακά συμπληρώματα, το οποίο αποστέλλεται σε 65.000 συνδρομητές σε όλο τον κόσμο. Η ALA Allied Professional Association (ALA-APA) είναι θυγατρική της ALA, η οποία ενσωματώθηκε τον Ιούλιο του 2003, με σκοπό την προώθηση των επαγγελματικών συμφερόντων των βιβλιοθηκονόμων The American Library Association Serving America's Libraries and Librarians for 135 Years(Αγγλικά) American Library Association releases new data to update Diversity Counts report(Αγγλικά) Λίστα με άρθρα για την Αμερικάνικη Ένωση Βιβλιοθηκών(Αγγλικά) Επίσημη ιστοσελίδα της ALA(Αγγλικά) Επίσημη ιστοσελίδα της Αμερικάνικης Ένωσης Σχολικών Βιβλιοθηκονόμων (AASL)(Αγγλικά)]